Z A P I S N I K
28. sjednice Vijeća Mjesnog odbora „Kralj Zvonimir“, održane u petak, 26. siječnja 2024. s početkom u 17:30 sati u prostorijama Mjesnog odbora „Kralj Zvonimir“, Ulica kralja Zvonimira 48

Nazočni članovi Vijeća: Marija Krnić, Sven Gale, Vesna Henigman, Neven Saks i Jakša Baždar.
Nenazočni članovi Vijeća: Tomislav Jurkić.
Predsjednica Vijeća Mjesnog odbora „Kralj Zvonimir“ otvara sjednicu i pozdravlja sve prisutne. Utvrđuje da je na sjednici nazočno 5 od ukupno 7 članova Vijeća Mjesnog odbora „Kralj Zvonimir“ te konstatira da su ispunjeni svi uvjeti za raspravljanje i odlučivanje.

Predsjednica Vijeća daje na glasanje Zapisnik s 27. sjednice. Zapisnik je prihvaćen s 4 glasa za. Neven Saks nije glasao jer nije bio nazočan na 27. sjednici.

Predsjednica Vijeća predlaže izmjenu dnevnog reda.
Vijeće bez rasprave jednoglasno donosi;

DNEVNI RED:
1. [bookmark: m_-3129811459624371076__Hlk115087749]Financijski plan Mjesnog odbora „Kralj Zvonimir“ za 2024., donošenje

2. Plan malih komunalnih akcija Mjesnog odbora „Kralj Zvonimir“ za 2024., donošenje

3. Plan potreba za aktivnostima, programima i projektima unapređenja kvalitete života građana Mjesnog odbora „Kralj Zvonimir“ u 2024., donošenje

4. Korištenje prostora Mjesnog odbora „Kralj Zvonimir“

5. Pitanja, prijedlozi i obavijesti

Ad. 1. Financijski plan Mjesnog odbora „Kralj Zvonimir“ za 2024., donošenje

Predsjednica Vijeća otvara raspravu.
U raspravi sudjeluju svi članovi Vijeća.

Vijeće, nakon rasprave jednoglasno donosi sljedeći

FINANCIJSKI PLAN
Mjesnog odbora ''Kralj Zvonimir''
za 2024.

Članak 1.
Financijski plan Mjesnog odbora ''Kralj Zvonimir'' za 2024. (dalje u tekstu: Plan) sastoji se od:

PRIHODA:									47.940,00 €
RASHODA:									47.940,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	47.940,00

	6711
	PRIHODI ZA FINANCIRANJE RASHODA POSLOVANJA
	47.940,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	47.940,00

	Izvor 1.1. OPĆI PRIHODI I PRIMICI
	15.940,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	32.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	32.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.



Ad. 2. Plan malih komunalnih akcija Mjesnog odbora „Kralj Zvonimir“ za 2024., donošenje

Predsjednica Vijeća otvara raspravu.
U raspravi sudjeluju svi članovi Vijeća.

Vijeće, nakon rasprave jednoglasno donosi sljedeći

Plan malih komunalnih akcija
Mjesnog odbora ''Kralj Zvonimir'' za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Kralj Zvonimir'', a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 32.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Donji grad u 2024.



Ad. 3. Plan potreba za aktivnostima, programima i projektima unapređenja kvalitete života građana Mjesnog odbora „Kralj Zvonimir“ u 2024., donošenje

Predsjednica Vijeća otvara raspravu.
U raspravi sudjeluju svi članovi Vijeća.

Vijeće, nakon rasprave jednoglasno donosi sljedeći

	
PLAN 

potreba za aktivnostima, programima i projektima unapređenja kvalitete života građana 

Mjesnog odbora "Kralj Zvonimir" u 2024.



	
Članak 1. 

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima. 

	
Članak 2. 

Planirana sredstva iz članka 1. u Mjesnom odboru, u ukupnom iznosu od 4.000,00 eura, raspoređuju se za sljedeće aktivnosti: 

	1. DRUŠTVENI ŽIVOT I KULTURA  

	Naziv aktivnosti 
	Filmske večeri pod sloganom „Nek' oživi dobri duh zagrebačkih kina“, filmske radionice i koncerti na otvorenome, u Parku Bartola Kašića

	Opis aktivnosti  
	Filmske večeri pod sloganom „Nek' oživi dobri duh zagrebačkih kina“ posvećene su nekadašnjim kultnim kinima u našem kvartu – „Studiju“ u Vlaškoj, „Partizanu“ na Kvaternikovom trgu i „Mosoru“ u Zvonimirovoj. Planiramo tri besplatne projekcije za građanstvo od petka do nedjelje navečer (svaku večer po jednu). Riječ je o filmovima čija se radnja zbiva u Zagrebu. Filmske radionice za djecu i odrasle  održat će se istog vikenda kad i filmske večeri na otvorenom, samo u ranijem terminu, predvečer ili poslijepodne. Koncerti u parku dvije večeri zaredom (u petak i subotu) održat će se tjedan ili dva nakon filmskih večeri i nadovezati se na njih. Filmske večeri i koncerte organiziramo u suradnji s Kulturno-informativnim centrom (KIC), a filmske radionice s Kinoklubom Zagreb. Sve tri aktivnosti naš će Mjesni odbor "Pavao Šubić" provesti zajedno s mjesnim odborima "Matko Laginja", "Petrova", "Kralj Zvonimir" i "Zrinjevac" te s vijećima gradskih četvrti Donji grad i Gornji grad - Medveščak.

	Cilj(evi) aktivnosti 
	Okupljanje i druženje građana i oživljavanje zagrebačke filmske i glazbene kulturne tradicije i stvaranje novih tradicija

	Datum održavanja
	Kraj kolovoza ili početak i sredina rujna 

	Procijenjena vrijednost  
	2.000,00 eura

	 
	 

	Naziv aktivnosti 
	Mapiranje kvarta

	Opis aktivnosti  
	Umjetničke radioničke aktivnosti, fotografiranja, snimanja s građankama. Izložba u prostoru MO-a.

	Cilj(evi) aktivnosti 
	Povezivanje građanki različitih generacija kroz umjetnost, upoznavanje s urbanim tkivom kvarta.

	Datum održavanja
	Svibanj-listopad

	Procijenjena vrijednost  
	1.500,00 eura

	 

	2. SPORT I REKREACIJA 

	Naziv aktivnosti 
	 

	Opis aktivnosti  
	 

	Cilj(evi) aktivnosti 
	 

	Datum održavanja
	 

	Procijenjena vrijednost  
	 

	 

	3. ODGOJ I OBRAZOVANJE

	Naziv aktivnosti 
	 

	Opis aktivnosti  
	 

	Cilj(evi) aktivnosti 
	 

	Datum održavanja
	 

	Procijenjena vrijednost  
	 

	 

	4. ZDRAVLJE I PREVENCIJA BOLESTI 

	Naziv aktivnosti 
	 

	Opis aktivnosti  
	 

	Cilj(evi) aktivnosti 
	 

	Datum održavanja
	 

	Procijenjena vrijednost  
	 

	 

	5. OČUVANJE OKOLIŠA I ODRŽIV RAZVOJ

	Naziv aktivnosti 
	Solidarno za čistog "Posavskog"

	Opis aktivnosti  
	Suradnja Čistećih medvjedića i Mjesnog odbora kao podrška gradskoj reformi sustava gospodarenja otpada s glavnim ciljem podizanja ekološke svijesti među građanima kroz provođenje akcija čišćenja.
Čistit će se zapušteni rukavci ulice Ljudevit Posavski u suradnji sa školom SSK. U pozivu će se poseban naglasak staviti na međugeneracijsko okupljanje prilikom čišćenja. U akciju će biti pozvani stari i mladi (suradnja sa školom SSK).

	Cilj(evi) aktivnosti 
	Podizanje ekološke svijesti

	Datum održavanja
	Ožujak

	Procijenjena vrijednost  
	500,00 eura

	 

	Članak 3. 

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	
	

	Članak 4. 

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 



Ad. 4. Prijedlog Korištenje prostora Mjesnog odbora „Kralj Zvonimir“
Ad. 4.1.

Predsjednica Vijeća otvara raspravu.
U raspravi sudjeluju svi članovi Vijeća.

Vijeće, nakon rasprave jednoglasno donosi sljedeći

ZAKLJUČAK
o povremenom korištenju prostora Mjesnog odbora „Kralj Zvonimir“ u 2024.

l.  Udruzi CROETHNO odobrava se povremeno korištenje prostorija u objektu mjesne samouprave, Bogišićeva 2/Ulica kralja Zvonimira 48, u terminu utorkom od 20:00 do 22:00 sata. 

2. Prostor iz točke 1. ovog zaključka koristit će udruga CROETHNO bez naknade.

3. Udruga CROETHNO obvezuje se prilikom korištenja prostora postupati s pažnjom dobrog gospodara.

4. O povremenom korištenju prostorija iz točke l. ovog Zaključka Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim Zaključkom.



Ad. 4.2.

Predsjednica Vijeća otvara raspravu.
U raspravi sudjeluju svi članovi Vijeća.

Vijeće, nakon rasprave jednoglasno donosi sljedeći



ZAKLJUČAK
o povremenom korištenju prostora Mjesnog odbora „Kralj Zvonimir“ u 2024.

l.  Društvu sudskih tumača i prevoditelja odobrava se povremeno korištenje prostorija u objektu mjesne samouprave, Bogišićeva 2/Ulica kralja Zvonimira 48, u terminu 1. i 3. srijede u mjesecu  od 17:00 do 19:30 sati. 

2. Prostor iz točke 1. ovog zaključka koristit će Društvo sudskih tumača i prevoditelja bez naknade.

3. Društvo sudskih tumača i prevoditelja obvezuje se prilikom korištenja prostora postupati s pažnjom dobrog gospodara.

4. O povremenom korištenju prostorija iz točke l. ovog Zaključka Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim Zaključkom.


Ad. 4.3.

Predsjednica Vijeća otvara raspravu.
U raspravi sudjeluju svi članovi Vijeća.

Vijeće, nakon rasprave jednoglasno donosi sljedeći

ZAKLJUČAK
o povremenom korištenju prostora Mjesnog odbora „Kralj Zvonimir“ u 2024.

l.  Političkoj stranci Hrvatska demokratska zajednica odobrava se povremeno korištenje prostorija u objektu mjesne samouprave, Bogišićeva 2/Ulica kralja Zvonimira 48, u terminu ponedjeljkom od 18:00 do 19:00 i četvrtkom od 19:00 do 20:00 sati. 

2.  Prostor iz točke 1. ovog Zaključka koristit će Hrvatska demokratska zajednica bez naknade.

3. Hrvatska demokratska zajednica se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostorija iz točke l. ovog Zaključka Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim Zaključkom.



Ad. 4.4.

Predsjednica Vijeća otvara raspravu.
U raspravi sudjeluju svi članovi Vijeća.

Vijeće, nakon rasprave jednoglasno donosi sljedeći



ZAKLJUČAK
o povremenom korištenju prostora Mjesnog odbora „Kralj Zvonimir“ u 2024.

l.  Udruzi Socijaldemokrati odobrava se povremeno korištenje prostorija u objektu mjesne samouprave, Bogišićeva 2/Ulica kralja Zvonimira 48, u terminu četvrtkom od 17:00 do 19:00 sati. 

2.  Prostor iz točke 1. ovog Zaključka koristit će udruga Socijaldemokrati bez naknade.

3. Udruga Socijaldemokrati se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostorija iz točke l. ovog Zaključka Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim Zaključkom.


Ad. 5. Pitanja, prijedlozi i obavijesti

Predsjednica Vijeća je obavijestila članove Vijeća da su pristigli materijali po kojima se traži mišljenje sukladno članku 86. stavku 2. Statuta Grada Zagreba. Vijeće smatra da nema potrebe davati mišljenja o Prijedlozima Odluka obzirom da se ne radi niti o jednoj lokaciji koja pripada Gradskoj četvrti Donji grad.

Član Vijeća Neven Saks od Gradske četvrti Donji grad traži odgovor na slijedeća pitanja:

1. Koliko je 19., 20. i 21. siječnja evidentirano prijava komunalnih redara zbog neočišćenog snijega na nogostupima s obzirom da ima informaciju da je bilo puno ozlijeđenih građana na području Gradske četvrti Donji grad i grada Zagreba?

2. Uklanjanje terasa kafića s parkinga sada će omogućiti vlasnicima lokala da postave stolove na nogostupe. Na taj način kako bi oslobodili mjesta za automobile smanjujemo mjesta za pješake. Zašto se to dozvoljava i po kojem principu? Vezano za to zbog čega se ne dovedu u red terase u Gundulićevoj ulici, Bogovićevoj ulici i na Trgu bana Josipa Jelačića?

3. Koliko na području Gradske četvrti Donji grad imamo invalidskih parkirnih mjesta i koliko je na istom području izdano invalidskih dozvola za parkiranje?

4. Gdje je na području Donjeg grada postavljeno 50 podzemnih spremnika i koje su to lokacije?

U nastavku sjednice predsjednica Vijeća informira prisutne o polupodzemnim spremnicima i ideji da se u njih smjeste zeleni otoci. Poziva članove da predlože moguće lokacije jer će uskoro krenuti novi očevidi.
[bookmark: _heading=h.gjdgxs]Sjednica je završila u 18:10
Zapisnik vodila:
Vesna Henigman


KLASA: 024-08/24-003/246
URBROJ: 251-13-11-1/004-24-2
Zagreb, 26. siječnja 2024.

          	         Predsjednica
       	         Vijeća Mjesnog odbora
       		„Kralj Zvonimir“
   
[bookmark: _GoBack]         Marija Krnić, v.r.



















	Izvješće o glasanju na 28. sjednici, 26.01.2024.

